ข้อบังคับมหาวิทยาลัยเทคโนโลยีราชมงคลล้านนาข้อบังคับมหาวิทยาลัยเทคโนโลยีราชมงคลล้านนาว่าด้วยเครื่องแบบ เครื่องหมายและเครื่องแต่งกายนักศึกษาพ.ศ. ๒๕๕๐ โดยที่เป็นการสมควรกำหนดเครื่องแบบเครื่องหมายและเครื่องแต่งกายนักศึกษาฉะนั้นอาศัยอำนาจตามความในมาตรา ๑๗ (๒) และมาตรา ๖๐ แห่งพระราชบัญญัติมหาวิทยาลัยเทคโนโลยีราชมงคลพ.ศ. ๒๕๔๘ และโดยมติสภามหาวิทยาลัยเทคโนโลยีราชมงคลล้านนาในที่ประชุมครั้งที่ ๔/๒๕๕๐เมื่อวันที่ ๒๗ กุมภาพันธ์ ๒๕๕๐ จึงออกข้อบังคับไว้ ดังต่อไปนี้ข้อ๑ ข้อบังคับนี้เรียกว่า ข้อบังคับมหาวิทยาลัยเทคโนโลยีราชมงคลล้านนาว่าด้วยเครื่องแบบ เครื่องหมาย และเครื่องแต่งกายนักศึกษา พ.ศ. ๒๕๕๐ข้อ๒[๑]ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในข้อบังคับนี้มหาวิทยาลัย หมายความว่า มหาวิทยาลัยเทคโนโลยีราชมงคลล้านนาอธิการบดี หมายความว่า อธิการบดีมหาวิทยาลัยเทคโนโลยีราชมงคลล้านนานักศึกษา หมายความว่า นักศึกษามหาวิทยาลัยเทคโนโลยีราชมงคลล้านนาส่วนราชการ หมายความว่า คณะ สถาบัน วิทยาลัย หรือส่วนราชการที่เรียกชื่ออย่างอื่นที่มีฐานะเทียบเท่าคณะที่มีหน้าที่จัดการเรียนการสอนและให้หมายรวมถึงเขตพื้นที่ในสังกัดที่มีอยู่ในวันที่พระราชบัญญัติมหาวิทยาลัยเทคโนโลยีราชมงคลพ.ศ. ๒๕๔๘ ประกาศในราชกิจจานุเบกษาข้อ๔ เครื่องแบบ เครื่องหมาย และเครื่องแต่งกายนักศึกษาตามข้อบังคับนี้ให้ใช้บังคับกับผู้ที่เป็นนักศึกษาในระดับปริญญาตรีและระดับต่ำกว่าปริญญาตรีของมหาวิทยาลัยเทคโนโลยีราชมงคลล้านนาข้อ๕ เครื่องแต่งกาย แบบปกติก.นักศึกษาชาย ให้มีลักษณะดังนี้(๑)เสื้อเชิ้ตสีขาวแขนสั้นเพียงข้อศอก ปลายแขนปล่อยตรงไม่ผ่าปลายแขนหรือแขนยาวถึงข้อมือไม่พับปลายแขนไม่รัดรูปและไม่หลวมเกินไปไม่มีลวดลาย ไม่บางเกินสมควรผ่าอกตรงโดยตลอด ติดกระดุม ๕ เม็ด มีกระเป๋าขนาดพอเหมาะที่อกเสื้อเบื้องซ้ายตัวเสื้อมีความยาวเพียงพอสำหรับให้กางเกงทับได้ เวลาสวมให้สอดชายเสื้อไว้ในกางเกงให้เรียบร้อย(๒)กางเกงขายาว แบบสากลทรงสุภาพ ไม่รัดรูป มีหูเข็มขัดที่เย็บด้วยผ้าสีเดียวกันกับกางเกงไม่พับปลายขา ผ้าเนื้อเรียบไม่มีลวดลาย สีกรมท่า หรือสีดำ(๓)เข็มขัดหนังสีดำ หัวเข็มขัดสีเงิน มีลายดุนนูนตราสัญลักษณ์มหาวิทยาลัยมีปลอกสีเดียวกับเข็มขัดสำหรับสอดปลายเข็มขัด(๔)ถุงเท้าสีดำ ไม่มีลวดลาย(๕)รองเท้าหนังหุ้มส้นสีดำ ไม่มีลวดลาย ทรงสุภาพข.นักศึกษาหญิง ให้มีลักษณะดังนี้(๑)เสื้อเชิ้ตสีขาว ไม่รัดรูปและไม่หลวมเกินไป ไม่มีลวดลาย ไม่บางเกินสมควร ผ่าอกตรงโดยตลอดแขนสั้นเพียงข้อศอก ปลายแขนปล่อยตรง ไม่ผ่าปลายแขน ติดกระดุมสีเงินลายดุนนูนตราสัญลักษณ์มหาวิทยาลัยตัวเสื้อมีความยาวเพียงพอสำหรับให้กระโปรงทับได้ เวลาสวมให้สอดชายเสื้อไว้ในกระโปรงให้เรียบร้อย(๒)เข็มกลัดเสื้อตราสัญลักษณ์มหาวิทยาลัย กลัดบนอกเสื้อเบื้องซ้าย(๓)กระโปรงทรงตรง เอวสูง ด้านหลังผ่าป้ายแบบสุภาพ ไม่รัดรูป ยาวเสมอเข่า ผ้าเนื้อเรียบไม่มีลวดลายสีกรมท่า หรือสีดำ(๔)เข็มขัดหนังสีดำ หัวเข็มขัดสีเงิน มีลายดุนนูนตราสัญลักษณ์มหาวิทยาลัยมีปลอกสีเดียวกับเข็มขัดสำหรับสอดปลายเข็มขัด(๕)รองเท้าหนังหุ้มส้นสีดำ ไม่มีลวดลาย ทรงสุภาพข้อ๖ เครื่องแต่งกายชุดปฏิบัติการหรือชุดกีฬาให้เป็นไปตามที่ส่วนราชการกำหนดข้อ๗ ตราสัญลักษณ์มหาวิทยาลัย ให้เป็นไปตามที่กำหนดในข้อบังคับมหาวิทยาลัยว่าด้วยตราสัญลักษณ์ข้อ๘ ให้ใช้ตราสัญลักษณ์มหาวิทยาลัย ประกอบเครื่องแต่งกายนักศึกษาทั้งชายและหญิงดังต่อไปนี้(๑)เข็มกลัดเสื้อตราสัญลักษณ์มหาวิทยาลัย ประกอบเครื่องแต่งกายนักศึกษาหญิงให้มีขนาดและสีดังนี้ความสูงของตราสัญลักษณ์ ๓.๕ เซนติเมตร ตราสัญลักษณ์มหาวิทยาลัยทำด้วยโลหะลายดุนนูนชุบสีทองส่วนพื้นที่ของพระราชลัญจกรและดอกบัวลงยาสีน้ำเงิน ส่วนพื้นที่ของชื่อมหาวิทยาลัยลงยาสีขาว(๒)เข็มกลัดเนคไทตราสัญลักษณ์มหาวิทยาลัยทำด้วยโลหะลายดุนนูนชุบสีทองขนาดเส้นผ่านศูนย์กลาง๑.๕ เซนติเมตร(๓)หัวเข็มขัดตราสัญลักษณ์มหาวิทยาลัยทำด้วยโลหะชุบสีเงิน เป็นรูปสี่เหลี่ยมผืนผ้าขนาดกว้าง๔.๕ เซนติเมตร ยาว ๔.๕ เซนติเมตร ภายในสี่เหลี่ยมเป็นตราสัญลักษณ์มหาวิทยาลัยลายดุนนูน(๔)กระดุมเสื้อนักศึกษาหญิง ทำด้วยโลหะชุบสีเงิน ขนาดเส้นผ่าศูนย์กลาง ๑.๘ เซนติเมตรมีลักษณะกลมมน ขอบเกลี้ยง ภายในเป็นตราสัญลักษณ์มหาวิทยาลัยลายดุนนูนข้อ๙ การแต่งกายที่มิได้กำหนดไว้ในข้อบังคับนี้ให้อยู่ในดุลยพินิจของอธิการบดี โดยทำเป็นประกาศมหาวิทยาลัยข้อ๑๐ ให้อธิการบดีเป็นผู้รักษาการตามข้อบังคับนี้ประกาศ ณ วันที่ ๑๙มีนาคม พ.ศ. ๒๕๕๐จรวยพร ธรณินทร์ปลัดกระทรวงศึกษาธิการนายกสภามหาวิทยาลัยเทคโนโลยีราชมงคลล้านนามณพิตา/ผู้จัดทำ๑๕ กุมภาพันธ์ ๒๕๕๔วิภา/ตรวจ๑๓ มิถุนายน ๒๕๕๔[๑]ราชกิจจานุเบกษา เล่ม ๑๒๔/ตอนพิเศษ ๗๖ ง/หน้า ๔๒/๒๒ มิถุนายน ๒๕๕๐